procesaur/Wiki.mk huggingface dataset:
Геопарк

Геопарк — подрачје со посебен заштитен статус, на чија територија јасно се открива геолошката историја на Земјата, образувањето на месни предели, образувањето на карпи и минерални наоѓалишта, а масовно се зачувани ископани останки од праисториски животни. Во геопарковите создадени во различни земји се спроведуваат воведни екскурзии, најзначајните места (геоточки) се опремени со појаснителни табли. И пешаците и велосипедистите можат да патуваат по посебно поставени маршрути опремени со знаци и маршрутни карти.
Движењето за геопаркови започнало во 1990-тите и постепено се распространило низ целата планета. Од 2002 г., постои посебна програма на УНЕСКО за поддршка на создавањето на Светска мрежа на национални геопаркови (''Global Network of National Geoparks''). Од 2004 г., создадената организација го развива т.н. „геотуризам“, кој служи и за образовни и за социоеколошки цели. До октомври 2010 г., оваа организација на УНЕСКО вклучувала 77 геопарка од 24 земји.
1 Поим
Глобален геопарк на УНЕСКО е место со важни геолошки наоѓалишта. Овие подрачја им помагаат на луѓето да ги разберат природните опасности како земјотреси, цунамија и вулкани и да работат со заедниците за да ги намалат ризиците. Геопарковите исто така покажуваат докази за минатите и сегашните климатски промени и поттикнуваат еколошки туризам и обновлива енергија.
Тие поттикнуваат одговорно користење на природните ресурси додека ја штитат животната средина. Иако геопарковите не се законски заштитени, важните места во нив често се. Геопарковите го поддржуваат одржливиот туризам со сврзување на геотуризмот, туризмот заснован на заедницата и културниот туризам, помагајќи како на природата, така и на месните заедници.
2 Библиографија
**
Нада Давчева

Нада Давчева — учесник во НОВ на Македонија.
1 Животопис
Учествувала во НОД од летото 1941 година како работник во заднината. Организирала и собирала народна помош, санитетски материјал и се што било потребно за партизанските одреди, но најактивна била во чувањето на илегалци.
Митра Давчева

Митра Митрова Давчева ( во — ) — учесник во НОВ на Македонија.
1 Животопис
Во време на окупацијата живеела во селото Шешково, Кавадаречко. Во почетокот била симпатизер на НОД, а од средината на мај 1943 година учествувала активно и организирано. Собирала храна, облека а и самата давала свои прилози. Постојано била ангажирана за месење леб на партизаните. Во својата куќа чувала илегалци.
Наска Давчева

Наска Ристова Давчева ( во — ) — учесник во НОВ на Македонија.
1 Животопис
Делувала во родниот град како скоевка од јуни 1941 година. Собнрала народна помош и чувала илегалци. На 8 август 1944 година стапила како борец во Осмата велешка бригада. Во септември истата година, била примена за член на КПМ.
Лела Дакиќ

Лела Дакиќ ( во — во ) — учесник во НОВ на Македонија.
1 Животопис
Од почетокот на вооруженото востание учествувала во заднината на НОД во селото Ерџелија каде живеела. Била член на младинска воспитна група, а во 1942 година и член на СКОЈ. Учествувала во сите
акции што ги организирала Партијата во селото, а особено се истакнала во собирањето на оружје, кое го чувала во својот дом. Во август 1944 година стапила во единиците на Единаесеттата македонска ударна бригада и во борбите за ослободувањето на Велес во ноември 1944 загинала. Се одликувала со извонредна храброст за што била пофалена пред Бригадата.
Рада Дамјанова

Рада Настова Дамјанова ( во — ) — учесник во НОВ на Македонија.
1 Животопис
На 10 април 1944 година стапила во единиците на НОВ и ПОМ. Била приклучена во новоформираната партизанска болница во Радишани, Скопска Црна Гора. По ослободувањето на Скопје заедно со болницата се преселила во воената болница - Скопје. Во јануари 1945 година е префрлена на работа во командата на Скопје - пропаганден отсек. На 7 мај 1945 година преминала во Скопската воена област и е задолжена да работи на воената цензура.
Алтана Дамјаноска

Алтана Дамјаноска ( во — ) — учесник во НОВ на Македонија.
1 Животопис
Учествувала во НОД од 1943 година во селото. Во нејзиниот дом престојувале илегалци, а таа се грижела за нивната исхрана. Собирала народна помош.
2 Поврзано
* Танаско Илов Дамјаноски
Гафија Дамјановска

Гафија Дамјановска ( во — ) — учесник во НОВ на Македонија.
1 Животопис
Есента 1942 година била член на воспитна младинска група, а во почетокот на 1943 година и член на СКОЈ. Во летото 1943 година била примена за член на КПМ. Била ангажирана на опфаќање на младинките во воспитни групи и со нив изработувала топла
облека за борците во НОВ и ПОМ. Во октомври 1944 година била избрана за член на Околискиот одбор на АФЖ во селото, активно работејќи на формирањето на селски одбори на АФЖ на теренот на Горна Река.
Ристанка Дамјаноска

Ристанка Дамјаноска - Аризанка ( во — ) — учесник во НОВ на Македонија.
1 Животопис
Во НОД учествувала од мај 1943 година. Веднаш добила задача да ги прифаќа ранетите и болните борци и да се грижи за нив. Наскоро била откриена од италијанскиот окупатор и затворена. Од мај 1943 година до калнтулацијата на Италија се наоѓала во женскиот затвор во Тирана, Албанија. По враќањето од затворот активно се вклучила во движењето, собирала народна помош, чувала и негувала болни и ранети борци.
Фанче Дамеска

Фанче Николова Дамеска ( во — ) — учесник во НОВ на Македонија и носител на Партизанска споменица 1941.
1 Животопис
Уште пред војната му припаѓала на напредното работничко движење и била член на работничкото уметничко друштво „Коста Абрашевиќ“. Била член е на пододборот за народна помош, а од 1941 година на Комисијата за работа со жени при Месен Комитет на КПЈ - Прилеп. Исто така била во групата жени кои биле задолжени да го компромитираат женското фашистичко друштво „Царица Иоана“. Во летото 1941 учествувала во подготовките на зимница за првиот прилепски партизански одред. Кон крајот на 1942 година била примена за член на КПЈ. Во истото време работела на партиската техника. Во почетокот на 1944 година станала член на МК КПМ - Прилеп. Во мај истата година била затворена и од Скопскиот ВПС (Воен преки суд) била осудена на 15 години на строг затвор. На 6 септември 1944 година била ослободена од затворот и стапила во единиците на НОВ и ПОМ на должност заменик политички комесар на чета. Наскоро била повлечена во заднината за работа на Преспа, со задача да организира одбори на АФЖ. Во ноември 1944 била избрана за секретар на Околискиот Комитет на АФЖ на Бродска околија. Носител е на Партизанска споменица од 1941 година.
Марика Дамкова

Марика Дамкова ( во — ) — учесник во НОВ на Македонија.
1 Животопис
Од март 1942 година, почнала да чува илегалци. Во нејзиниот дом 1942 година, во април, било донесено и решението за формирање на Велешкиот партизански одред. Собирала храна и облека. Чувала и негувала болни и paнeти борци. На 18 декември 1942 година била провалена, затворена, а потоа интернирана во селото Црнча, Пловдивско, Бугарија, каде останала до јули 1943 година. По враќањето работела уште поактивно во НОД.
Гена Дамческа

Гена Јашева Дамческа ( во — во ) — учесник во НОВ на Македонија.
1 Животопис
Учествувала во заднината на НОД од 1941 година. Била позната како личност која работела на омасовувањето и работела на организирањето на жените од градот и селото меѓу кои се ползувала со голем авторитет. Била позната како курир на Месниот Комитет - Крушево. Во својот дом чувaлa илегалци и борци на крушевскиот партизански одред „Питу Гули“. По ослободувањето, мошне активно се зафатила со описпемувањето на жената од селото, а особено на жената муслиманка.
Богданка Данеска

Богданка Данеска ( во — ) — учесник во НОВ на Македонија.
1 Животопис
Од 1941 година била член на воспитна група, а потоа на СКОЈ. Повремено била користена за пренесување на пошта. Од 1942 година во нивната куќа престојувале илегалци.
Дафа Данева

Дафа Славчова Данева ( во — ) — учесник во НОВ на Македонија.
1 Животопис
Била член на СКОЈ од 1941 година и била една од најактивните младинки. Во единиците на НОВ стапила во септември 1944 година како борец во Четвртата македонска ударна бригада. Носител е на Орден за храброст и Медал за заслуга за народ.
Невенка Данева

Невенка Спирова Данева ( во — ) — учесник во НОВ на Македонија.
1 Животопис
Таа била работиичка. Учествувала во НОД од 1941 година. Била опфатена во читачка група. Учествувала во сите акции што ги организирала младината. Во 1942 година била примена за член на СКОЈ. Како скоевка учествувала во собирните акции на народната помош, читала и растурала илегален материјал. Во 1944 година стапила како борец во Седумнаесеттата македонска ударна бригада и останала до нејзината демобилизација.
Рахилка Данаилова

Рахилка Данаилова ( во — во ) — учесник во НОВ на Македонија.
1 Животопис
Од август 1944 година станала борец на военото подрачје во Фојница, Bелешко. Оттаму била префрлена во Горно Врановци и работела како телефонистка при Главниот штаб на НОВ и ПОМ.
Невена Даскалова

Невена Даскалова ( во — во ) — учесник во НОВ на Македонија.
1 Животопис
Учествувала во НОД во селото, како член на СКОЈ од 1942 година. Во нејзиниот дом престојувале илегалци и борци од НОВ и ПОМ, собирала народна помош и изработувала топла облека.
Матилда Даса

Матилда Даса ( во — во , Полска) — учесник во НОВ на Македонија.
1 Животопис
Таа била шивачка. Учествувала во заднината на НОД како член на воспитна група од 1941 година. Во нејзиниот дом било организирано шиење на облека за борците од НОВ и ПОМ. Во март 1943 година била депортирана во концентрациониот логор Треблинка, Полска и задушена во гасна комора.
Константина Данкова

Константина Данкова ( во — ) — учесник во НОВ на Македонија.
1 Животопис
Иако мајка на три деца активно учествувала во заднината на НОД во Битола. Во нејзиниот дом престојувале илегалци, иако
кај неа биле сместени на живеење германски офицери.
Злосторствата на иднината

„Злосторствата на иднината“ (англиски: ''Crimes of the Future'') е американски филм од 2022 година, во режија на Дејвид Кроненберг. Главните улоги ги толкуваат: Виго Мортенсен, Леа Сејду и Кристен Стјуарт.
1 Содржина
Во блиската иднина, човештвото мора да се приспособи на своето синтетичко опкружување. Еволуцијата ги менува луѓето, кои се оддалечуваат од својата природна состојба и запаѓаат во метаморфоза, а нивните биолошки својства се менуваат. Додека некои ги прифаќаат бесконечните можности на трансхуманизмот, другите се обидуваат да го ограничат...
Маре Даскалова

Маре Попилиева Даскалова ( во — ) — учесник во НОВ на Македонија.
1 Животопис
Во времето на окупацијата живеела во Скопје. Од есента 1941 година се до јуни 1942 година во нејзиниот дом, Градскиот одбор за народна помош одржувал редовни состаноци, а таа чувала стража. Во нејзиниот дом се чувале разни материјали наменети за партизанските одреди и се грижела за нивното транспортирање. Носела храна на политичките затвореници во Идризово. Повремено била користена како курир на релацијата Скопје - Кавадарци и обратно.
Менка Данаилова

Менка Данаилова ( во — во ) — учесник во НОВ на Македонија и прва генерација повоени наставници.
1 Животопис
Таа во 1936 година, завршила учителска школа и веднаш почнала со настава во пониските одделенија во училиштето „Кирил и Методиј“ во Велес. По окупацијата на Македонија од Бугарија како и многу нејзини колеги била испратена на преквалификации во Русе од каде се вратила на настава во училиштето во Велес со задача да предава математика на повисоките одделенија. Таа целосно се посветила на воспитување на децата и наоѓала моменти кога им зборувала за татковината, дека Македонците не се Бугари, ни Срби, ниту Грци. Менка им велела дека еден ден и Македонија ќе има своја држава.
Наставничката преку својата работа особено е препозната по ослободувањето на Македонија. Менка се омажила на постари години за Михаил Индов со кого немале пород. Се пензионирала во 1978 година. Мајка ѝ Пандора, (родена 1892 година) била од познатата велешка фамилија Органџиеви.
Менка е сестра на Рахилка Данаилова
Милица Даутовиќ

Милица Даутовиќ (во , во близина на Приштина — во ) — учесник во НОВ на Македонија, носител на Орден за храброст.
1 Животопис
Во заднината на НОД учествувала од 1941 година, а во 1942 година била примена за член на СКОЈ. Во почетокот на 1942 раководела со првата група жени во селото, а во летото на 1942 година била примена за член на КПЈ. Во август 1942 присуствувала на Обласното советување на СКОЈ. Била уапсена, но наскоро била пуштена. Во октомври 1943 година стапила како борец во Шарпланинскиот партизански одред. Учествувала во многу борби низ Македонија, Косово се до Сремскиот фронт, каде ѝ загинала во 1945 година. Одликувана е со Орден за храброст.
Љубица Дафкова

Љубица Дафкова ( во — ) — учесник во НОВ на Македонија.
1 Животопис
Делувала од мај 1941 година во Тетово. Чувала стража, кога во нејзината куќа се одржувале илегални состаноци, кај неа исто така престојувале илегалци и се грижела за нивната исхрана и безбедност. Давала народна помош и повремено била користена како курир.
Николина Дачева

Николина Панчева Дачева ( во — ) — учесник во НОВ на Македонија.
1 Животопис
Уште во времето на кралството Југославија била во групата на напредните младинци. За време на окупацијата живеела во Штип и била под влијание на напредното женско движење во градот. Од 1943 година чувала илегалци, а во 1944 година во нејзината куќа била сместена партиската техника, со што нејзината ангажираност била зголемена.
Јева Дејановска

Јева Соломанова Дејановска ( во — ) — учесник во НОВ на Македонија.
1 Животопис
Нејзиниот сопруг бил меѓу првите борци на партизанскиот одред „Кораб“, а таа била активно вклучена во заднината на НОД веќе од летото 1942 година. Подготвувала храна и облека за борците во НОВ и била изложена на терор од италијанската полиција, а во нејзиниот дом биле вршени претреси. По палењето на селото (19-21 август 1943 година), се преселила во Гостивар каде активно се вклучила во заднината на НОД.
2 Поврзано
* Денко Дејановски
Благица Дебарлиева

Благица Јованова Дебарлиева ( во — ) — учесник во НОВ на Македонија.
1 Животопис
Иако била малолетна, таа учествувала во НОД од пролетта 1942 година. Делувала во селото и служела за врска меѓу Велешкиот партизански одред и партиската организација во Ореов Дол. Како компромитирана често била малтретирана од страна на контрачетниците. Во мај 1943 година заминала во Прилеп како илегалка, а оттаму, во август 1943 година вo базата на Караорман во баталјонот „Мирче Ацев“. По извесно време била префрлена на работа во печатницата на главниот штаб на НОВ и ПОМ во Дебарца каде останала до ослободувањето на Азот, а потоа работела по младинска линија на теренот на Велешката околија.
Вера Дејановиќ-Одаловиќ

Вера Дејановиќ-Одаловиќ ( во — ) — учесник во НОВ на Македонија.
1 Животопис
Пред војната била член на СКОЈ, а во време на војната била една од најактивните скоевки во селото. Во 1942 година раководела со група жени во Липљан, а кон крајот на годината се илегализирала. Есента 1943 година станала борец во Шарпланинскиот партизански одред. Во јануари 1944 година била обколена од албанските фашисти. Се борела до последниот куршум, но била жива фатена. Додека ја воделе на стрелање имала херојско држење, пеела револуционерни песни. Нејзинитe последни зборови биле ''„Да живее нашиот Тито!“''
Пиротехника

Пиротехника — област во техниката што се занимава со изработка на запаливи, избувливи или огнометни материи. Неправилната употреба на пиротехнички средства може да доведе до пиротехнички несреќи. Луѓето одговорни за безбедно складирање, ракување и функционирање на пиротехничките средства се познати како пиротехничари.
Во 2025 г., во кочанската дискотека „Пулс“ избувнал пожар од пиротехнички средства, при што загинале 63 лица.
1 Приближна пиротехника
Избувливите средства, блесоците, чадот, пламенот, огнометот и другите пиротехнички ефекти што се користат во забавната индустрија се познати како приближна пиротехника. Поимот „близок“ се однесува на поставувањето на овие уреди во однос на публиката. Во повеќето јурисдикции, потребна е специјализирана обука и лиценцирање од месните власти за законски да се подготви и користи приближна пиротехника.
Живка Дејановска

Живка Дејановска ( во — ) — учесник во НОВ на Македонија.
1 Животопис
Во 1942 година била опфатена во младинска воспитна група за наскоро и самата да раководи со младински гpyпи. Учествувала во сите акции што ги организирала партијата во селото. Чувала илегалци, а во борбите за одбраната на слободната територија, есента 1943 година организирала прифаќање на ранети и болни борци на НОВ и ПОМ, вршела курирска работа, изработувала топла облека и подготвувала храна за бopцитe кои престојувале во нејзиниот дом.
2 Поврзано
* Стојанка Дејановска
Ева Дејаноска-Вељанова

Ева Дејаноска-Вељанова ( во — во ) — учесник во НОВ на Македонија.
1 Животопис
Делувала во селото од 1941 година во женска воспитна група, со задача да опфаќа што поголем број жени во НОД. Собирала народна помош, растурала пропаганден материјал во селото и околината. Од јуни 1942 година член на КПЈ. Во нејзиниот дом се одржувале илегални состаноци и престојувале илегалци. Со формирањето на Кичевско-мавровскиот партизански одред кај неа дома, доаѓале партизански курири.
2 Поврзано
* Трајан Дејаноски
Давид Брекало

Давид Брекало (роден на година, во Љубљана) — словенечки фудбалер, одбрана на и на словенечката репрезентација.
1 Клупска кариера
Брекало е младински производ на НК Браво, каде што ја започнал својата фудбалска кариера во 2007 година. Тој го направил своето деби во Првата лига на Словенија за клубот на 14 јули 2019 година, во натпревар против Олимпија Љубљана. Во јануари 2021 година, тој бил поврзан со трансфер во шведскиот клуб Малме, но сепак тој трансфер не се реалзирал.
На 11 август 2021 година, Брекало му се приклучил на норвешкиот клуб Викинг, потпишувајќи договор со клубот на три и пол години. Тој го направил своето деби само четири дена подоцна, во победата со 3–2 над Молде, во која тој го постигнал победничкиот гол во судиското продолжение. На 28 ноември 2021 година, тој добил црвен картон затоа што го турнал соиграчот Патрик Гунарсон во последните минути од победата со 3–2 против Кристијансунд. Дресот на Викинг го носел три сезони, забележувајќи вкупно 74 настапи и 8 гола за клубот.
На 8 февруари 2024 година, Брекало потпишал договор со членот на МЛС лигата, Орландо Сити. Дебитирал за Орландо на 24 февруари, против . Својот прв гол за клубот тој го постигнал на 13 април 2024 година, против .
2 Репрезентативна кариера
Брекало го направил своето деби за на 26 март 2022 година, во пријателски натпревар против што завршил 1-1.
Тој ја претставувал Словенија на Европското првенство 2024.
Андреј Лазаров

Андреј Лазаров ( — ) — македонски фудбалер, играч од средниот ред.
Тој починал на 16 март 2025 година, откако им подлегнал на повредите од вдишување чад додека бил хоспитализиран, обидувајќи се да ги спаси посетителите од Пожарот во ноќниот клуб „Пулс“ во Кочани, при што се здобил со изгореници.
Марика Дејкова

Марика Маџарова Дејкова ( во — во ) — учесник во НОВ на Македонија.
1 Животопис
Учествувала во НОД заедно со целото семејство. Активна е од пролетта 1943 година. Нејзиниот син бил борец во партизанските одреди, а сопругот и бил стрелан во ноќта меѓу 23/24 декември 1943 година кај Мала Река, Гевгелиско. Како позната активистка, во јануари 1944 година била интернирана во селото Крџали, Бугарија.
Стојанка Дејановска

Стојанка Дејановска ( во — во ) — учесник во НОВ на Македонија.
1 Животопис
Учествувала во заднината на НОД заедно со целото семејство. Нејзиниот сопрут и еден од синовите загинале на Буковиќ, во одбраната на слободната територија, во октомври 1943 година. Меѓутоа, од почетокот на 1942 година нејзиниот дом бил на располагање на Партиската организација, а во него престојувале илегалци, таа чувала и негувала болни и ранети борци и ги организирала жените за нивно учество во НОД.
2 Поврзано
* Живка Дејановска
* Цена Дејановска
Цена Дејановска

Цена Дејановска - Софејца ( во —) — учесник во НОВ на Македонија.
1 Животопис
Со почетокот на вооруженото востание во нејзиниот дом престојувале илегалци и борци иа НОВ и ПОМ. Собирала народна помош, подготвувала храна и облека за борците на НОВ и ПОМ и била ангажирана како курир.
2 Поврзано
* Стојанка Дејановска
* Живка Дејановска
Зора Делева

Зора Димитрова Делева ( во — ) — учесник во НОВ на Македонија.
1 Животопис
Таа била работничка. Учествувала во НОД од есента 1941 година во Гевгелија. Во ноември 1941 година била избрана за член на СКОЈ. Собирала народна помош, растурала илегален материјал. Во јануари 1944 година била затворена од бугарската полиција, но по десетина денови била ослободена и продолжила активно да учествува во заднинската работа на НОД.
Надежда Делова

Надежда Ангелова Делова (во — ) — учесник во НОВ на Македонија.
1 Животопис
Во НОД учествувала од 15 мај 1943 година. Од организацијата во село Барово била ангажирана да чува илегалци, да ги снабдува со храна и облека, плетела чорапи, носела храна и слично. Земала учество и во организирањето и подготовките за излегување на младинци од селото во партизани. Растурала летоци во логорот во селото Крњево. За време на одржувањето состаноци, чувала стража. Целиот свој чеиз го разделила меѓу борците на партизанскиот одред од Тиквешкиот крај .
2 Поврзано
* Лина Делова
* Зора Делова
* Милица Делова
Лина Делова

Лина Атанас Делова ( во — ) — учесник во НОВ на Македонија.
1 Животопис
По капитулацијата на кралството Југославија станала симпатизер на НОД. Активно и организирано работела од мај 1943 година. Чувала илегалци, собирала храна, облека и други. Поради својата активност била избрана за претседателка на Месниот одбор на АФЖ во селото Барово. Нејзината куќа служела за одржување состаноци на НОО, младинската организација, АФЖ. Окупаторот ја открил и интернирал во селото Крњево, но и тука продолжила активно да работи за НОД во заднината. Честопати била користена
за информации во врска со движењето на окупаторот во селата во Бошавијата.
2 Поврзано
* Надежда Делова
* Зора Делова
* Милица Делова
Добрила Делова

Добрила Кузева Делова ( во — ) — учесник во НОВ на Македонија.
1 Животопис
Делувала од јануари 1942 година во родниот град како член на женска воспитна група. Во почетокот била курир меѓу Прилеп и Битола. Во мај 1944 година била затворена и задржана 20 денови во затвор. Собирала народна помош и била активна до ослободувањето на земјата.
Руска Делова

Руска Делова ( во — ) — учесник во НОВ на Македонија.
1 Животопис
Учествувала во НОД вo селото од пролетта 1942 година. Во нејзиниот дом престојувале илегално, а таа се грижела за нивната исхрана и безбедност. Од крајот на 1944 година станала член на КПМ и активна во организацијата на АФЖ .
Дуда Демирова

Дуда Расимова Демирова ( во — ) — учесник во НОВ на Македонија.
1 Животопис
Во август 1944 година стапила во втората бригада на Петнаесеттиот корпус, 48 дивизија. Во редовите на НОВ останала до октомври 1945 година.
Милица Делова

Милица Стојанова Делова (во — ) — учесник во НОВ на Македонија.
1 Животопис
Во НОД учествувала од мај 1943 година. Набргу била примена за член на СКОЈ во Кавадарци. Учествувала во акциите за собирање облека, храна и други. Во селото се истакнувала како добар организатор на младината за одење во партизани. Била избрана за член на првиот НОО во селото Барово, а непосредно пред ослободувањето и за член на Околискиот Комитет СКОЈ во Кавадарци.
2 Поврзано
* Надежда Делова
* Лина Делова
* Зора Делова
Нада Денковска

Нада Арсовска Василева Денковска - Бункер ( во — ) — учесник во НОВ на Македонија.
1 Животопис
Била член на воспитна група од 1942 година. Во јули 1944 година била борец во Вториот кумановски партизански одред - единаесетта бригада. Како партизанка била префрлена во 42-та дивизиска болница во Куманово за болничарка, а подоцна во инжинерскиот баталјон на 42 дивизија во Земун, каде била и демобилизирана.
Зора Делова

Зора Ангелова Делова ( во — ) — учесник во НОВ на Македонија.
1 Животопис
Во заднината на НОД учествувала од мај 1943 година. Работела меѓу жените и младината. Организирала собирни акции и акции за шиење на облека за потребите на партизанските одреди. Нејзината куќа станала главна база во селото во која престојувале илегалци и курири. Во јуни 1944 година кога биле собрани сите селани од неготинските села во логорот Крњево, таа и понатаму одржувала врска со членовите на Третиот Областен Комитет на КПМ и учествувала во растурањето летоци во логорот.
2 Поврзано
*Надежда Делова
*Лина Делова
*Милица Делова
Кралот на Њујорк

„Кралот на Њујорк“ (англиски: ''King of New York'') — филм на режисерот Абел Ферара (Abel Ferrara) од 1990 година, снимен по сценариото на Николас Сент Џон (Nicholas St. John), доректор на фотографијата е Бојан Базели (Bojan Bazelli), монтажата е дело на Ентони Редман (Anthony Redman), а автор на музиката е Џо Делија (Joe Delia). Главните улоги ги играат: Кристофер Вокен (Christopher Walken), Лари Фишберн (Larry Fishburne), Дејвид Карузо (David Caruso), Виктор Арго (Victor Argo), Весли Снајпс (Wesley Snipes), Џенет Џулијан (Janet Julian), Џои Чин (Joey Chin), Џанкарло Еспосито (Giancarlo Esposito) и Пол Калдерон (Paul Calderon). На почетокот, филмската критика имала забелешки за филмот, оценувајќи го како претерано насилен и мрачен, но со текот на времето тој се истакнал како најдобриот филм на Ферара. Покрај тоа, филмот извршил големо влијание врз хип-хоп културата: раперот Notorious B.I.G. се нарекувал „црн Френ Вајт“, а повеќе њујоршки рапери (на пример, Џеј-Зи и 6ix9ine Westside Gunn) го користеле прекарот „Крал на Њујорк“.
1 Синопсис
Френк Вајт (го игра Вокен), водачот на една од најсилните злосторнички организации во Њујорк, по неколку години излегува од затворот. Тој си поставува цел да собере пари за реновирање на болницата во еден сиромашен кварт на која ѝ се заканува затворање. За да успее во тоа, Френк мора да воспостави контрола врз трговијата со дрога во градот и да се ослободи од конкуренцијата, но тоа воопшто не е лесна задача, бидејќи покрај со противниците, тој мора да се бори и со политичарите и со полицијата...
Руса Денковска

Руса Денковска (во — во ) — учесник во НОВ на Македонија.
1 Животопис
Од 1943 година учествувала во заднината на НОД во селото Врачевце. Собирала народна помош, истата ја пренесувала во селата Пелинце, Враготурце, Степанце и Куманово. Постојано патувала и пренесувала храна за борците од НОВ и ПОМ. На Козјачкиот терен одржувала врски со сите курири и одборници и истите ги известувала за состојбата по селата. Есента 1944 година учествувала во сите акции на селото: поправка на пат, формирање на бригади за собирање на летнината. Учествувала во митинзите во село Добрача 1943 година, а во 1944 година во селото Степанце и Жегљане. Како селски одборник присуствувала на Првото заседание на АСНОМ во Манастирот „Прохор Пчински“ (2 август 1944 година).
Државен пазарен инспекторат

Државниот пазарен инспекторат (ДПИ) во Македонија е орган во состав на Министерството за економија и труд на Македонија. Неговата основна функција е да врши инспекциски надзор над примената на законите и прописите во областа на трговијата, заштитата на потрошувачите, цените, квалитетот на производите и услугите, како и спречувањето на нерегистрирана дејност. ДПИ има за цел да обезбеди ред и законитост на пазарот, заштита на правата на потрошувачите и фер конкуренција меѓу економските субјекти.
Депа Депинова

Депа Депинова ( во — ) — учесник во НОВ на Македонија.
1 Животопис
Иако неорганизирана, го прифатила предлогот на Партијата во Велес како службеник во поштата да ги прислушкува разговорите водени пoмeѓy бугарската полиција од Велес и Воената област во Скопје. Многу била ревносна во вршењето на својата задача, поради што повремено била користена за курир во Скопје. Во 1943 година чувала илегалци. На 10 јули 1944 година нејзината дејност била откриена. Била спроведена во скопскиот затвор и ставена во самица. Со капитулацијата на Бугарија оди на ослободената територија на Македонија, но добила посебна задача од Главниот штаб на НОВ и ПОМ да се врати во Велес и да доставува извештаи за движењето на германските војски.
Менка Дериева

Менка Алексо Дериева ( во — ) — учесник во НОВ на Македонија.
1 Животопис
Учествувала во НОД во селото Лавци, Битолско од 1941. Собирала народна помош, а од 1942 година била член на женска воспитна група. Во нејзиниот дом престојувале илегалци и борци од партизанскиот одред. Пренесувала илегален материјал во Битола и околните села. Од јули до август 1943 година била в затвор, но немало доказен материјал, затоа со целото семејство била интернирана во селото Брод, Битолско. По интернацијата се вратила во Лавци и продолжила да работи за НОД. Во октомври 1944 година била примена за член на КПМ.
Ирена Дерменџиевска

Ирена Џелаковиќ Дерменџиевска ( во — ) — учесник во НОВ на Македонија.
1 Животопис
Учествувала во напредното работничко движење во Гевгелија, каде живеела. Во НОД учествувала од 1941 година. Чувала илегалци и разнесувала илегален материјал. Во летото 1941 била затворена од бугарската полиција, но бидејќи била бремена, а немало доказен материјал била ослободена. Во текот на НОД работела на прифаќање жени во движењето и чувала илегалци. Во јануари 1941 при еден претрес во нејзиниот стан, еден полицаец ја удрил по слепоочницата од што го изгубила видот.
Mortal Kombat X

Mortal Kombat X е борбена игра од 2015 година, развиена од NetherRealm Studios и објавена од Warner Bros. Interactive Entertainment за PlayStation 4, Microsoft Windows и Xbox One. Тоа е десеттиот главен дел од серијата Mortal Kombat и продолжение на Mortal Kombat (2011), кој се случува 25 години подоцна по настаните на неговиот претходник. High Voltage Software ја разви верзијата на играта за Windows, при што полското студио QLOC ја презеде работата на неа веднаш по објавувањето на Kombat Pack 1.
Како и претходните игри на Mortal Kombat, играта на Mortal Kombat X се состои од двајца играчи, или еден играч и процесорот, кои се борат еден против друг со нивниот избран карактер, користејќи голема, разновидна низа на напади специфични за ликови. Играта содржи неколку режими, како што е режимот на приказна, кој главно се одвива дваесет и пет години по претходната игра на Mortal Kombat, неколку режими „Кула“, кои вклучуваат динамички променливи предизвици, бројни онлајн режими и „Krypt“, режим кој се игра во перспектива на прво лице, каде играчите ги истражуваат областите отклучувајќи различни ставки во играта.
Надградената верзија на Mortal Kombat X, насловена како Mortal Kombat XL, беше објавена на 1 март 2016 година, за PlayStation 4 и Xbox One, вклучувајќи ги сите ликови на содржини за преземање од двата објавени Комбат пакети, речиси сите бонус алтернативни костими достапни во моментот на објавување, подобрена игра и подобрен нето-код. Ова издание беше објавено и за Microsoft Windows на 4 октомври 2016 година. Продолжението, Mortal Kombat 11, беше објавено на 23 април 2019 година, за Nintendo Switch, PlayStation 4, Microsoft Windows и Xbox One.
Нада Десковска

Нада Десковска ( во — ) — учесник во НОВ на Македонија.
1 Животопис
Од втората половина на 1943 година работела со женската младина во селото Злести. Собирала храна, облека и друго за потребите на партизанските одреди. Станала член на СКОЈ во 1943 година.
2 Поврзано
* Јоне Дескоски
* Никола Дескоски
* Деско Десковски
* Благоја Дескоски
Казнувачот (ТВ-серија)

''Казнувачот'' (|The Punisher) — американска суперхеројска акциона драмска ТВ-серија заснована на американските стрипови објавени од Marvel Comics и со Џон Бернтал во главната улога. „Казнувачот“ е дел од „Кинематографската вселена на Marvel“. Сите епизоди биле премиерно прикажани на Netflix на 17 ноември 2017 г.
На 13 декември 2017 г., Netflix го обновил „Казнувачот“ за втора сезона, која била објавена на 18 јануари 2019 г. На 18 февруари 2019 г., серијата била службено откажана.
1 Содржина
Откако се одмаздил за смртта на неговото семејство, поранешниот морнарички пешадинец на Разузнавачкиот одред, Френк Кесл — од кој бил познат низ Њујорк како „Казнувачот“ — открива подлабок заговор надвор од неговата лична трагедија во првата сезона. Во втората сезона, додека живее спокоен живот на патот, Кесл се вплеткува во тајната на обидот за убиство на Ејми Бендикс, принудувајќи го да се соочи врз тоа дали уште еднаш да ја прифати неговата самоличност како Казнувачот.
2 Улоги
Џон Бернтал, Френк Кесл / Казнувачот
Ебон Мос-Бакрак, Дејвид Либерман / Микро
Бен Барнс, Били Русо
Амбер Роуз-Рева, Дина Мадани
Даниел Вебер, Луис Вилсон
Дебора Ен Вол, Карен Пејџ
Џорџија Вигам, Ејми Бендикс
Елена Десовска

Елена Десовска ( во — ) — учесник во НОВ на Македонија.
1 Животопис
Нејзината активност се одвивала во селото од септември 1942 година. Била ангажирана за чување илегалци. Вршела курирска работа. Во 1944 година со палењето на Маврово од балистите останала во селото и понатаму активно работејќи за НОД.
Цвета Георгиевска

Цвета Ангеловска Георгиевска - Кобурка ( во — ) — учесник во НОВ на Македонија и носител на Партизанска споменица од 1941 година.
1 Животопис
Таа била монополска работничка. Станала член на КПЈ во 1940 година. Собирала народна помош и оружје, носела храна на политичките затвореници. Во јануари 1942 година станала член на Месниот Комитет на СКОЈ - сектор по женска младина. Едновремено раководела неколку скоевски групи. Во февруари 1943 година била затворена, а потоа интернирана на 6 месеци во селото Бавелали, Плевенско, Бугарија. По враќањето формирала партиска ќелија од монополски работнички. Во септември 1944 година стапила во eдиниците на НОВ на Козјачкиот терен. Носител е на Партизанска споменица 1941.
2 Поврзано
* Дивна Георгиевска
Ефка Деспотовска

Ефка Деспотовска ( во — ) — учесник во НОВ на Македонија.
1 Животопис
Од 1943 година била член на воспитна група со која собирала народна помош. Во нејзиниот дом се одржувале илегални состаноци и
престојувале илегалци.
2 Поврзано
* Арсена Деспотовска
* Ѕвезда Деспотовска
Арсена Деспотовска

Арсена Деспотовска ( во — ) — учесник во НОВ на Македонија и носител на Партизанска споменица од 1941 година.
1 Животопис
Таа била шивачка. Со отпочнувањето на вооруженото востание била член на младинска воспитна група, а во пролетта 1942 година и била член на КПЈ. Веќе во септември истата година била избрана за член на Месниот Комитет на КПЈ - Гостивар. Раководела со партиска ќелија, воспитни и скоевски групи во реонот каде живеела. Во нејзиниот дом кратко време престојувала партиската техника, во која работела заедно со својот брат. Како член на Месниот Комитет била одговорна за скоевската организација во градот и секретар на Месниот Комитет на СКОЈ. Во текот на 1943 година била избрана за член на Околискиот комитет на КПМ. По директива на КПМ отворила шивачка работнлница која служела за база на Месниот Комитет за одржување на врски со Кичево и Маврово, како и во селата во гостиварско и Петиот Областен Комитет на КПМ. Нејзината активност била откриена од италијанскиот окупатор, поради што на неколкупати била апсена, но по 5-10 дена била ослободена од затворот. Носител е на Партизанска споменица 1941.
2 Поврзано
* Ефка Деспотовска
* Ѕвезда Деспотовска
Рудна Глава

Рудна Глава — рударско наоѓалиште во денешна источна Србија, тоа е и село и археолошки локалитет.
Локалитетот, кој се наоѓа северозападно од селото, на левиот брег на Шашка, претставува еден од најраните докази за европското ископување и металургија на бакар, кој датира од 5-тиот милениум п.н.е. Во падините на ридот беа исечени шахти, со конструирани скелиња за лесен пристап до вените на рудата. Припаѓа на Винчанската култура, според резултатите од испитувањата на керамичките наоди. Во 1983 година, Рудна Глава беше додаден на списокот археолошки локалитети од исклучително значење, заштитени од Република Србија.
1 Поврзано
* Археолошки локалитети од исклучително значење
2 Извори и надворешни врски
* Borislav Jovanović, Rudna Glava, najstarije rudarstvo bakra na centralnom Balkanu. Bor, Muzej rudarstva i metallurgije/Beograd, Arheološki institut 1982.
*J. P. Mallory and Martin E. Huld, "Metal", ''Encyclopedia of Indo-European Culture'', Fitzroy Dearborn, 1997.
****
Ракида Деспотовска

Ракида Метаниева Деспотовска ( во — ?) — учесник во НОВ на Македонија.
1 Животопис
Во 1942 година била опфатена во заднината на НОД. Изработувала облека и подготвувала храна за борците во НОВ и ПОМ. Во нејзиннот дом се одржувале илегални состаноци, учествувала и во организирањето на жени за учество во НОВ. Од половината на 1943 година се преселила во селото Зубовце, Гостиварско, каде продолжила со своето учество во заднината на НОД.
2 Поврзано
* Даница Деспотовска
Јаспер Лефелсенд

Јаспер Лофелсенд (роден на 10 септември 1997, во Келн) — германски фудбалер, или од средниот ред на Сан Диего.
1 Клупска кариера
Лефелсенд играл за неколку различни клубови на младинско ниво како Бергиш Гладбах, Унион Ресрат и Херкенрат 09. Својата сениорска кариера ја започнал во 2016 година со екипата на Херкенрат 09, а потоа тој имал кратки периоди во уште неколку нисколигашки клубови во Германија како Штрален, Бонер, Хенеф 05 и Вегберг-Бек, настапувајќи во Регионалната лига - Запад и Мителрхајнлига. По потпишувањето со Вегберг-Бек во јули 2020 година, Лефелсенд и клубот го раскинале неговиот договор за да може тој да ја прифати стипендијата за играње колеџ фудбал во САД.
Додека студирал на Унивезитетот во Питсбург, тој две години играл фудбал за Питсбург Пантерс.
На 11 јануари 2022 година, Лефелсенд бил избран како 81-ви пик на МЛС Супердрафтот 2022 од Реал Солт Лејк. На 22 февруари 2022 година, тој потпишал со МЛС Некст Про клубот на Солт Лејк, Реал Монаркс. Сепак, на 27 февруари 2022 година, Лефелсенд потпишал едногодишен договор со првиот тим на Реал Солт Лејк. Своето деби во МЛС со клубот го направил истиот ден, појавувајќи се како замена во судиското продолжение од натпреварот против Хјустон Дајнамо кој завршил нерешено 0-0. Првиот гол го постигнал на 31 јули во ремито 2-2 против .
На 10 јануари 2024 година, Лефелсенд потпишал за ,<ref за кој одиграл 18 натпревари во МЛС 2024.
На 11 декември 2024 година, Лефелсенд му се приклучил на новиот член во МЛС лигата, Сан Диего.
Даница Деспотовска

Даница Цалева Деспотовска ( во — ) — учесник во НОВ на Македонија.
1 Животопис
Во 1942 година била член на младинска воспитна група, а кон крајот на годината станала член на СКОЈ. Во нејзиниот дом се одржувале состаноци на скоевската организација, собирала народна помош. По палењето на селото (19-21 август 1943 година) се преселила во Гостивар.
2 Поврзано
* Ракида Деспотовска
Прошетка по шумата

„Прошетка по шумата“ (англиски: ''A Walk in the Woods'') – филм на режисерот Кен Квопис (Ken Kwapis) од 2015година, снимен по сценариото на Мајкл Арнт (Michael Arndt) и Бил Холдерман (Bill Holderman). Филмот е заснован врз автобиографската проза на Бил Брајсон од 1998 година. Главните улоги ги играат: Роберт Редфорд (Robert Redford), Ник Нолти (Nick Nolte) и Ема Томпсон (Emma Thompson). Редфорд имал намера да го сними филмот уште во 2005 година, наменувајќи ја улогата на Биловиот пријател за Пол Њумен, но Њумен наскоро умрел и Редфорд привремено ја напуштил својата идеја. Во 2012 година, додека го режирал филмот „Правилото за молчење“, толку бил воодушевен од глумата на Ник Нолти, што одлучил нему да му ја додели улогата.
1 Синопсис
Бил Брајсон (го игра Редфорд) живее во Велика Британија, но во седмата деценија од животот, заедно со сопругата Кетрин (ја игра Томпсон), се враќа во САД. По еден погреб, тие одлучуваат да заминат на планинарење низ шумите на Апалачите. Притоа, тие сакаат да ја поминат патеката долга 3 500 километри. На почетокот, Кетрин е против неговата идеја, но најпосле попушта, но под услов Бил да најде сопатник. Меѓутоа, сите луѓе на кои им се обраќа Бил го одбиваат, сметајќи го за луд. Најпосле се појавува неговиот стар пријател Стивен Кац (го игра Нолти), кој сака авантури и се согласува да учествува во патувањето. Така, тие заминуваат на пат и од ден на ден упорно продолжуваат напред во различни временски услови, патем среќавајќи бројни љубезни и нељубезни планинари. Еден ден, тие пристигаат до една колиба, при што за три месеци имаат поминато помалку од половина од патот, а остатокот е само за искусни планинари...
Вера Деспотовска

Вера Никола Деспотовска ( во — ) — учесник во НОВ на Македонија и носител на Партизанска споменица од 1941 година.
1 Животопис
За време на окупацијата живеела во Урошевац. Била член на КПЈ од пред војната. Од 1941 година
учествувала во НОД. Организирала младинци. Нејзиниот дом бил центар на движењето од градот, а самата била известител и давала податоци за движењето на окупаторот. Во март 1943 година била откриена и затворена, а потоа одведена во концетрациониот логор „Порта Романо“, во Албанија. Со капитулацијата на Кралството Италија била ослободена и стапила во Првата македонска ударна бригада - како политички комесар на болница. Носител е на Партизанска споменица 1941.
Спомен-куќа на Вук Стефановиќ Караџиќ во Тршиќ

Спомен-куќа на Вук Стефановиќ Караџиќ во Тршиќ — спомен-куќа подигната во 1933 година на местото на родната куќа на Вук, на иницијатива на лозничкото просветното друштво „Караџиќ“, здружението Подриње и Шабачката народна библиотека.
1 Историја
Вук Стефановиќ Караџиќ е роден во 1787 година во Тршиќ во плетена куќа, изградена од неговиот дедо Јоксим Бандула. Семејството на Вук се населило во Тршиќ, напуштајќи ја Херцеговина, бегајќи од турската одмазда. Неговото родно место, како што самиот забележал, Турците го палеле десет пати за време на Караѓорѓе.
На местото на првобитната куќа, Гајо Матиќ и Којо Марјановиќ, жители на Тршиќ, подигнале голем дабов крст во 1897 година за да го зачуваат од заборав, во времето на пренесувањето на посмртните останки на Вук од Виена во Белград. Тој дабов крст и денес стои во спомен-куќата на Вук во Тршиќ.
За изградба на спомен-куќа во Тршиќ, Домот на културата во Лозница и споменик на Вук Караџиќ во Белград во 1931 година бил основан одбор кој во 1932 годиниа донел Проглас со кој се повикуваат сите почитувачи на делото на Вук да придонесат со средства за поддршка на нивната изградба. Министерството за образование со акт од 1932 година и 1933 година. ги обврзала училиштата низ Југославија да соберат средства за постигнување на овие три цели. Средствата за изградба на спомен-куќата во Тршиќ се собрани многу брзо и работите биле завршени во 1933 година, кога на 17 септември истата година била осветена и во дворот на Вуковата куќа бил одржан првиот Вуков собор.
По повод 100-годишнината од смртта на Вук (1964 година), студентските работни бригади на работната акција „Тршиќ 64“ изградиле амфитеатар со бина, кој ги задоволува потребите за организирање на Вуковиот собор и Ученичкиот ВУково собор, а во 1987 година Тршиќ добива целосен изглед како културно-историски споменик. Изграден е и пат од Вуковата куќа до манастирот Троноша.
2 Изглед на спомен-куќата
Одборот му ја доверил работата на реновирањето на Вуковиот дом на архитектот од Лозница, Модраг Ст. Васиќ, кој ги проучувал типовите на старите јадарски куќи, а според некои сведоштва, главен консултант за внатрешното уредување на куќата бил универзитетскиот професор, академик д-р Тихомир Ѓорѓевиќ, во тоа време најголемиот познавач на српското минато, етнологија и музеологија.
Спомен-куќата е во два дела, каде што влезниот дел „куќата“ е направена како дрвена куќичка и ѕидан дел над подрумот, во која се наоѓа соба. Стрмниот покрив е покриен со шиндра, карактеристични за типот на куќа на ќелија. „Куќата“ е дел со отворен камин, мебел и прибор, својствен за куќите од 19 век. Собата содржи кревет, маса, клупа, икони, виолина и портрет на Вук од 1816 година, дело на Павел Ѓурковиќ. До куќата направен е двор, во кој има качара, амбар и кош за пченка.
3 Галерија
4 Поврзано
* Список на знаменити места во Србија
* Знаменито место
* Споменик на Вук Караџиќ
* Дом на културата „Вук Караџиќ“
Цена Деспотоска

Цена Орданова Деспотоска ( во — ) — учесник во НОВ на Македонија.
1 Животопис
Иако малолетна веќе во мај 1941 година била примена за член на СКОЈ. Собирала народна помош, оружје, лекови, муниција, пари и друго. Вршела агитација и растурала илегален материјал меѓу младината, раководела со една СКОЈ група. Во мај 1944 година поради провала била фатена и затворена. По еден месец заедно со уште 18 другари била интернирана во логорoт „Свети Кирик“, Асеновградско, Бугарија. Во логорот останала до расформирањето на истиот (август 1944 година). По враќањето во Прилеп се поврзала со СКОЈ организацијата. Станала член на монополското скоевско раководство, претседател на работничката младина на Прилеп и член на Месннот синдикален совет. Во март 1945 година заминала на доброволна работа во Војводина.
Свети Кирик (логор)

Свети Кирик — фашистички концентрационен логор во Бугарија, во Втората светска војна.
1 Интернации
На островот за време на Втората светска војна постоел фашистички логор, каде меѓу интернираните, била и Цена Деспотоска со уште 18 Македонци, нејзини воени другари од НОД.
Ѕвезда Деспотовска

Ѕвезда Деспотовска ( во — ) — учесник во НОВ на Македонија.
1 Животопис
Од 1943 година била член на вocпитна група. Собирала народна помош, а во 1944 година била примена за член на КПМ. Во нејзиниот дом се чувало оружје и подолго време престојувале илегалци, исто така се одржувале ѝ состаноци на партиски групи на Месниот Комитет на КПМ - Гостивар.
2 Поврзано
* Арсена Деспотовска
* Ефка Деспотовска
Воденичарски занает

Воденичарскиот занает ― професија поврзана со работа во воденица, на мелница за производство на брашно, зачини, растителни масла и други прехранбени производи.
Воденичар е човек кој има воденица и неговата работа е поврзана со употребата на водата која му е потребна за преработка (мелење) на житни производи за храна.
1 Историја
Воденичарскиот занает не бил едноставен и лесен. Занаетот се изучувал и до осум години. Во минатото во нашата историја податоците велат дека со воденичарство се занимавале поимотните семејства. Во Македонија, сѐ до крајот на првата половина на ХХ век, имало околу 15.000 воденици во кои се мелело жито и пченка. Воденичарите работеле во воденици кои биле едноставно изградени, и кои најчесто биле градени крај реките.
Според традицијата, житата за брашно и сточна храна се мелеле од Митровден, па сѐ до Ѓурѓовден.
Квалитетот на смеленото жито или пченка во воденица во сомелено брашно многу зависел и од квалитетот на воденичарскиот камен. Во Прилепско најквалитетни воденички камења се ваделе од околината на Подмол, Марул и Бонче.
Во Марул се ваделе камења од месноста Сечени камења а Марулските воденички камења заради високиот квалитет биле наделеку прочуени и барани. Воденичарски камења биле вадени и од Лесново. Постои легенда која вели дека секое семејство имало посебна пештера од која ги ваделе воденичните камења а потоа со запрежни коли ги носеле низ пазарите во Македонија.
2 Воденичарите како мотив во уметноста
* Петранка Костадинова - А бре воденичаре
* Воденичарски приказни
Воденичар

Воденичар е занаетчија што работел како мелничар во воденица.
Напредокот на технологијата и современите методи на експлоатација на житото речиси целосно го згаснале воденичкиот занает. Затоа, неколкуте воденичари спаѓаат во редот на следбеници на старите занаети.
1 Начин на работа
Бидејќи во античко време, а до неодамна во многу делови на Србија, Босна, Херцеговина и Црна Гора, Македонија водениците се користеле за мелење жито, каде што се мелеле житарките (пченица, пченка...), за нивното работење, а со тоа и за животот на населението било неопходно постоење на воденичари.
Житата обично се мелеле според договорен принцип, за да се знае кога секој домаќин може да ги донесе своите производи да ги сомеле во воденицата. Некогаш сопствениците сами си го правеле распоредот за мелење брашно, а некогаш имало специјален човек, обично мештанин, кој би бил ангажиран.
2 Воденичарите во народната традиција
Воденичарите биле чести мотиви во народните приказни и песни. Расказот на Милован Глишиќ „ ''По деведесет години'' “ ја раскажува приказната за селанецот Сава Савановиќ од Зарожје, кој по неговата смрт станал вампир и живеел во стара воденица, каде што ги нападнал мелничарите.„Воденичарски приказни“ - збирка раскази од македонскиот писател Видое Подгорец. Во збирката се опфатени 30 раскази секој од нив е именуван според приказна, а раскажува воденичарот Ќос, кој живее во напуштената воденица.
3 Поврзано
* Воденица
* Сава Савановиќ
* Воденичарски приказни
* Воденичарски занает
4 Наводи
Емина Дестани

Емина Дестани (во — ) — учесник во НОВ на Македонија.
1 Животопис
Таа делувала во НОД од половината на ноември 1944 година. Формирала одбор на АФЖ во селото и собирала народна помош. Била единствена жена муслиманка од селото вклучена во НОД и прв претседател на НОО - Жировница.
Милица Димеска

Милица Димеска ( во — ) — учесник во НОВ на Македонија.
1 Животопис
Учествувала во НОД од летото 1942 година. Работела на активирање на младината од реонот Ѓогдepe, од кои собирала народна помош. Од 1944 година се преселила во селото Селце каде продолжила со истата активност.